Kamu bisa jelasin ke aku soal Enver Pasha dalam bahasa melayu?

Ismail Enver Pasha (; ; 22 November 1881 – 4 Ogos 1922) merupakan seorang pegawai tentera yang berkhidmat dalam Empayar Uthmaniyah. Beliau merupakan antara tokoh penting dalam Revolusi Turki Muda tahun 1908 serta turut mengetuai Tentera Uthmaniyah dalam kemaraan mereka di Eropah Timur serta menentang pihak Berikat sewaktu Perang Dunia Pertama.

Berikutan suatu rampasan kuasa yang berlaku pada bulan Januari 1913, Enver Pasha dilantik menjadi Menteri Perang Empayar Uthmaniyah. Beliau, Talaat Pasha dan Djemal Pasha membentuk suatu kerajaan langsung de facto dari tahun 1913 sehinggalah tamatnya Perang Dunia Pertama pada tahun 1918. Dalam pemerintahan langsung ini jugalah mereka bertanggungjawab mengarahkan suatu pembunuhan beramai-ramai ke atas masyarakat kaum Armenia yang mengorbankan sekitar 800,000 hingga 1,800,000 orang dari bangsa tersebut.